Ludwig Byström

Ludwig Peter Byström (s. 20. heinäkuuta 1994 Örnsköldsvik, Ruotsi) on ruotsalainen jääkiekkopuolustaja.
Ura.
Seuraura.
Byström on MODO Hockeyn kasvatti. Hän sai seurassa tililleen ensimmäisen Elitserien-ottelunsa vain 16-vuotiaana 25. marraskuuta 2010 Timrå IK:ta vastaan, jolloin Byströmistä tuli liigan kaikkien aikojen nuorin puolustaja sekä neljänneksi nuorin pelaaja. Hän jäi ottelussa kuitenkin ilman peliaikaa. Ottelu jäi Byströmille kauden 2010–2011 ainoaksi Elitserienissä. Kaudella 2011–2012 Byström hän Elitserienissä 20 runkosarja- ja yhden playoff-ottelun tehden yhden syöttöpisteen. Hän sai ensimmäiset peliaikansa liigassa kauden kolmannessa ottelussaan 4. lokakuuta 2011 vieraissa Timrå IK:ta vastaan. Byström sai ottelussa jääaikaa 7.21 minuuttia ja hän keräsi myös yhden kahden minuutin jäähyn. Suurimman osan kaudestaan Byström pelasi kuitenkin MODO:n J20-junioreissa. Hän sijoittui tehoilla 7+22=29 J20 SuperElitin puolustajien pistepörssissä kahdeksanneksi.
Dallas Stars varasi Byströmin toisella kierroksella 43. pelaajana . Samana kesänä myös Severstal Tšerepovets varasi hänet 56. pelaajana . Byström teki jo samana kesänä NHL-varauksensa jälkeen, heinäkuussa 2012 kolmivuotisen tulokassopimuksen Starsin kanssa, mutta hän sopi pelanneensa kauden 2012–2013 vielä lainalla MODO:ssa. Byström pelasi kauden aikana Elitserienissä 30 runkosarjaottelua tehopistein 3+3=6. Hän teki Elitserien-uransa avausmaalin 9. lokakuuta 2012 vieraissa AIK IF:ää vastaan. Tammikuussa 2013 MODO lainasi Byströmin HockeyAllsvenskan-joukkue Örebro HK:hon, josta hän palasi yhdeksän ottelun takaisin MODO:n vahvuuteen. Byström vietti loppukautensa kuitenkin lähinnä seuran J20-joukkueessa. Hän voitti J20 SuperElitin pudotuspelien puolustajien piste- ja syöttöpörssin tehoilla 1+5=6. Byströmin voitti kauden päätteeksi sarjan hopeaa.
Kaudeksi 2013–2014 Dallas Stars lainasi Byströmin vielä kotimaahansa Färjestad BK:n SHL-joukkueeseen. Hän pelasi ensimmäisen kokonaisen pääsarjakautensa tehden 51 runkosarja- ja kymmenessä playoff-ottelussa tehot 3+8=11. Byström jakoi runkosarjassa Färjestadin sisäisen tehotilaston voiton Ole-Kristian Tollefsenin kanssa lukemalla +10. Hän voitti kauden päätteeksi SHL-hopeaa. Byström vahvisti myös Färjestadin J20-junioreita kevään 2014 pudotuspeleissä ja voitti SuperElitin hopeaa. Hän jatkoi Färjestadissa lainalla vielä myös kaudella 2014–2015. Byström pelasi kauden aikana myös viisi ottelua lainalla Allsvenskan-joukkue Timrå IK:ssa. SHL-kauden päätyttyä, maaliskuussa 2015 hän siirtyi Dallas Starsin farmijoukkue Texas Starsin vahvuuteen, AHL:ään. Byström pelasi siellä 12 runkosarjaottelua tehden kolme syöttöpistettä.
Byström pelasi kauden 2015–2016 kokonaan texas Starsin AHL-joukkueessa, jossa hänen varsinainen tulokaskautensa toi 65 runkosarja- ja neljässä playoff-ottelussa tehot 2+14=16. Myös kauden 2016–2017 Byström pelasi kokonaan farmissa tehden AHL:n runkosarjassa 16 tehopistettä. Kesäkuussa 2017 hän teki Dallas Starsin kanssa vuoden mittaisen ja kaksisuuntaisen jatkosopimuksen. Syksyn harjoitusleirin päätteeksi seura asetti Byströmin siirtolistalle ja lähetti hänet farmiin. Byström pelasi siellä alkukauden 2017–2018, kunnes marraskuussa 2017 Stars kauppasi hänet Florida Panthersiin vaihdossa puolustaja Reece Scarlettiin. Byström pelasi loppukauden kokonaan AHL-joukkue Springfield Thunderbirdsin vahvuudessa. Hän oli joukkueen tehokkain puolustaja tehoilla 3+23=26. Byströmillä oli myös Dryden Huntin ohella yli puolet kaudesta pelanneista Thunderbirdsin paras teholukema (+4). Toukokuussa 2018 hän teki Panthersin kanssa vuoden mittaisen ja kaksisuuntaisen jatkosopimuksen. Byström pelasi myös kauden 2018–2019 kokonaan farmissa.
Kaudeksi 2019–2020 Byström siirtyi kaksivuotisella sopimuksella SM-liigajoukkue Oulun Kärppiin. Kaudella 2020–2021 hän oli joukkueen tehokkain puolustaja tehoilla 6+18=24. Byström sai Kärpistä myös keskimäärin eniten peliaikaa (22.12 minuuttia) ottelua kohden. Huhtikuussa 2021 hän teki seuran kanssa kaksivuotisen jatkosopimuksen. Kaudella 2021–2022 Byström oli Kärppien ainoa kauden kaikki 60 runkosarjaottelua pelannut pelaaja. Hän oli pelannut joukkueen kaikki ottelut jo kolme kautta putkeen eli kaikkina Kärpissä viettäminään kausina. Byström sai tammikuun 2022 lopulla myös positiivisen koronatestituloksen, mutta joukkueella oli tuolloin kuitenkin tauko peleistä. Pudotuspeleissä hän oli viidellä syöttöpisteellään Kärppien paras pistemies ja syöttäjä. Kaudeksi 2022–2023 Byström nimettiin joukkueen varakapteeniksi. Hänellä ei jäänyt Kärpissä pelaamansa neljän kauden aikana yhtään ottelua väliin. 
Byström siirtyi kaudeksi 2023–2024 vuoden mittaisella sopimuksella Saksan DEL-liigan Nürnberg Ice Tigersiin.
Maajoukkueura.
Byström voitti alle 18-vuotiaiden MM-hopeaa vuonna 2012. Hän pelasi myös alle 18-vuotiaiden Ivan Hlinkan muistoturnauksessa vuonna 2011 voittaen hopeaa sekä samana vuonna World Junior A Challengessa. Yhteensä Byström on pelannut 17 nuorten ja 34 poikien maaottelua.
Muuta.
Byströmin perheeseen kuuluu vaimo Frida sekä tyttäret Mila ja Ayla. Perheellä on talo hänen kotikaupungissaan Örnsköldsvikissä. Byströmin isoveli Anton pelasi omalla urallaan MODO Hockeyn Elitserien/SHL-joukkueessa hyökkääjänä yhteensä 30 ottelua.